Publication: Magyar Közlöny
Issue: MK-2011-145 (Year: 2011, Number: 145)
Era: contemporary
Section: az adózás rendjérõl szóló 2003. évi XCII. törvény 16. § (4) bekezdése szerint az állami adóhatósághoz
Paragraph Index: 103

(2) A vállalt gyermek megszületésére vonatkozó határidõt új lakás építésénél a használatbavételi engedély kiadásának napjától, új lakás vásárlása esetén az adásvételi szerzõdés megkötésének idõpontjától kell számítani. A használatbavételi engedélyt a fiatal házaspár annak kiadását követõ 30 napon belül köteles a hitelintézet részére bemutatni. Amennyiben a fiatal házaspár a használatbavételi engedélyre vonatkozó bemutatási kötelezettségének nem tesz eleget, úgy a lakásépítési támogatás összegét az igénybevétel napjától számított, a Ptk. 301. § (1) bekezdése szerinti késedelmi kamattal növelten a hitelintézeten keresztül a Kincstár részére vissza kell fizetnie. A gyermekvállalásra vonatkozó határidõ a terhesség idõszakára egyszer meghosszabbodik, ha a fiatal házaspár a terhességet orvosi bizonyítvánnyal a vállalási határidõ lejártáig a hitelintézetnek igazolja.

Source: https://magyarkozlony.hu/hivatalos-lapok/75007ad66b0d488291808eab0d88a7db7f55e0b1/dokumentumok/3b76bea42a31507892c54f4c185f275ed120dd1f/letoltes